open-index/open-wikipedia-markdown huggingface dataset:
Немезида (митологија)

**Немезида** (или **Немесис,** или **Немзис**) () во строгрчката митологија е божица на одмаздата која казнува по заслуга.

Немезида уште е нарекувана и Рамнонта (божица на Рамнонт, гратче во Атика, каде што било нејзиното светилиште, северно од Маратон) и го претставувала духот на божествената одмазда против арогантните (оние кои покажувале ароганција кон боговите). Се појавува и со името Адрастеја, со значење - неизбежност. Во антиката била персонифицирана како безмилосна одмаздничка судбина: божица на одмаздата. Зборот νέμειν (немин), значи „да се добие она што се заслужило“.

## Митологија
Според Хесиод, Немезида е ќерка на Никта, која ја родила со многуте други браќа и сестри, а заради лутината кон титанот Крон кој го кастрирал својот татко Уран, и му ја презел власта. Тогаш Никта по пат на партеногенеза, освен Немезида ги родила и: Мом (вината, критиката), Морос (судбината, проклетството), Танат (смртта), Хипнос (сонот), Харон, Онеирите (сништата), Хесперидите (вечерите), Керите (насилнaта смрт), Мојрите (судбината), Апата (измамата), Филота (дружењето, нежноста), Герас (староста) и Ерида (караницата, раздорот).

Како ќерка на Ноќта (Никта), Немезида била присутна секаде каде што се кршела Правдата (Темида). Секаде ја следи Срамот (Ајда) и кога човечкиот род сосема ќе се расипе, овие две божици засекогаш ќе ја напуштат Земјата и ќе се вратат меѓу боговите на Олимп. Немезида е стога и девствена божица. Ги казнува суетата и горделивоста, па затоа го казнила и убавиот Нарцис. Ја менува судбината на луѓето и ги опоменува да бидат умерени. Немезида ги дарувала луѓето со среќа или несреќа, според нивните заслуги. По тоа, таа се разликува од Ериниите, кои само ги казнувале луѓето. 
И покрај тоа што дарувала среќа, Немезида почесто казнувала, што е во тесна врска со постапките на луѓето и нивните карактери. Особено ги казнувала оние кои ќе ја прешле границата, т.е. оние кои не знаеле да ја ценат ненадејната среќа и благосостојба, па си дозволувале другите луѓе да ги прават несреќни.

Според едн мит, Зевс сакал да ја придобие љубовта на Немезида, но таа бегала од него и преку копно и преку море, преобразувајќи се во разни животни. Кога се преобразила во гуска, Зевс ја стигнал преобразувајќи се во лебед, така спојувајќи се со неа. Од таа врска излегло сино јајце од кое се родила убавата Елена.

## Култ
Немезида била особено почитувана меѓу Јонците. Двете нејзини најпознати светилишта биле во Смирна и во Атика (во Рамнонт). Подоцна, во хенско-римската епоха, под влијание на религискиот синкретизам (спојување на религиите), станала универзално божество сродно со Кибела, Адрастеја и Изида. Особено била почитувана за време на одржување на игрите, за да бдее над правилата и да го прогласува победникот. Исто така, особено ја почитувале војниците.
Нејзините статуи најчесто се наоѓаат во гимназиумите, амфитеатрите и на хиподромите.

## Наводи

## Надворешни врски

* Theoi.com: Немезида

Категорија:Старогрчки божици
Метхемоглобин

**Метхемоглобин** е форма на металобелковината хемоглобин, кај кој железото во хем групата се наоѓа како Fe3+, наместо како Fe2+ кај нормалниот хемоглобин. Метхемоглобинот, за разлика од нормалниот хемоглобин не може да поврзе кислород. Нормално во организмот еден до два проценти од хемоглобинот отпаѓа на метхемоглобин. Зголемување на неговото количество може да настане под дејство на различни хемикалии, при што настанува состојба позната како метхемоглобинемија.

Категорија:Хемобелковини
Категорија:Хемоглобини
Категорија:Клеточно дишење
Мом (митологија)

**Мом** () — божество на острата критика, обвинувањето, потсмевот, презирот, жалбата и цензурата во старогрчката митологија. Тој е персонификација на сатирата, исмејувањето, бог на писателите и поетите, зол дух на обвинувањето и нефер критиките. Во класичната уметност е претставен како ја крева маската од своето лице. Негова спротивност била Ефимија.

## Потекло
Според Платон, Мом е бог на прекорот и критиката кој на секој бог му замерува за нешто. Бидејќи немал што да ѝ забележи на Афродита, тој се распукал од мака. Според Хесиод, Мом е син на Никта (Ноќта). Кога титанот Крон го кастрирал својот татко Уран, и му ја презел власта, Никта многу се разлутила и од бес ги родила, по пат на партеногенеза: Мом (вината, критиката), Морос (судбината, проклетството), Танат (смртта), Хипнос (сонот), Харон, Онеирите (сништата), Хесперидите (вечерите), Керите (насилнaта смрт), Мојрите (судбината), Немезида (одмаздата), Апата (измамата), Филота (дружењето, нежноста), Герас (староста) и Ерида (караницата, раздорот).

Според Цицерон, пак, негова мајка е Никта, но татко му е Ереб.

## Во преданијата

Во постарите преданија Мом бил мудриот советник на Зевс. Имено, кога Геја се пожалила дека луѓето премногу се намножиле на Земјата и дека ѝ претставуваат голем товар, Зевс одлучил да ја растовари па ја предизвикал Тебанската војна. Но, во таа војна не загинале многу луѓе, па Зевс ги убивал со громови и поплави. Мом го посоветувал, наместо тоа, да ја омажи Тетија за еден смртник, а и самиот со некоја смртничка да роди ќерка. На тој начин се родени Ахил и убавата Елена, централните личности во Тројанската војна.

Во подоцнежните преданија, Мом е замислуван како злобно суштество со крилја, со долги и остри заби што им се потсмева на сите. Тој му се потсмевал на Прометеј зашто на луѓето не им оставил отвор за да им се гледа срцето. Макар што, според Луцијан, Мом го цензурирал Хефест додека го правел човекот, спречувајќи го да остави мал отвор на градите, за да не можат луѓето да проникнуваат во туѓите мисли. Мом му се потсмевал дури и на Зевс зашто на бикот не му ги ставил роговите пред или под очите. Според Филострат, на Афродита не можел да ѝ најде замерка, па ги исмевал нејзините обувки. Заради таквото однесување, го протерале од Олимп.

Според една верзија на митот, која ја пренесува Езоп, Зевс, Посејдон и Атина се расправале кој од нив може да му направи повеќе добрини на човештвото; Зевс го направил човекот, Атина куќата кајшто ќе живее, а Посејдон бикот. Мом, кој тогаш живеел меѓу боговите, бил повикан да пресуди. Но, тој не сакал никого од овие тројца и сите ги искритикувал. Бикот заради роговите, човекот заради срцето, а куќата, зашто немала железни тркала, па сопственикот да ја преместува каде што ќе посака.

## Наводи

## Надворешни врски

Мом на Теои проектот

Категорија:Старогрчки богови
Категорија:Старогрчка митологија
Атанас Караманов

**Атанас Караманов** — војвода, роден 1863 година во селото Дабиле, Струмичко. Потекнувал од сиромашно земјоделско семејство. Учителствувал во родното место. Бил војвода на чета и меѓу соборците важел за добар организационен работник. Од неговите современици е окарактеризиран како "појуначен, донекаде со ајдучки навики." Учествувал во повеќе револуционерни настани, акции и потфати реализирани во струмичко во предилинденскиот и во поилиндеснкиот период. 
Активно учествувал во познатите настани од 1908 година поврзани со Младотурската револуција. Со неколку десетици струмичани зел учество (на страната на младотурците) и во походот на Истанбул при задушувањето на контрареволуцијата предизвикана од страна на султанот Абдул Хамид II итн.
Атанас Караманов несреќно го загубил животот во 1911 година, во една вооружена престрелка што се случила во околината на градот Струмица. 

## Наводи

Категорија:Војводи
Категорија:Дабиље
Категорија:Починати во Струмица
Меѓународна стандардна назнака за имиња

**Меѓународна стандардна назнака на имиња**, скрат. **ISNI** (од ) — единствен број на создавачи на и учесници во медиумски содржини како книги, телевизиски емисии и статии во весници. Се состои од 16 цифри во четири блока.

Осмислен е од поткомисијата 9 на техничката комисија 46 при Меѓународната организација за стандардизација (ISO) како меѓународен стандард, а објавен во конечен облик на 15 март 2012 г.

ISNI се користи за уточнување и појаснување на имиња што се подложни на забуна и дава врски до податоците за тие имиња собрани и во употреба од сите гранки на медиумите.

## Поврзано
* Нормативна контрола
* Виртуелна меѓународна нормативна податотека (VIAF)

## Наводи

## Надворешни врски
* 
*Меѓународна организација за стандардизација 

Категорија:ISO-стандарди
Категорија:Назнаки
Алес (Сардинија)

**Алес** (, ) — мало гратче во покраината Ористано на островот Сардинија во Средоземното Море. Сместено е на источните падини на планината Арчи и брои околу 1.600 жители. Во близината се ископува опсидијан, што претставува единственото наоѓалиште на овој минерал на островот.

Заедно со Тералба, местото ја сочинува Алешко-тералпската епархија, со седиште во катедралата „Св. Петар и Павле“, која е воедно и најголемата знаменитост во гратчето.

Најблизок меѓународена аеродром е оној во Каљари, на растојание од 70&nbsp;км.

Алес е родно место на Антонио Грамши (1891-1937) — истакнат марксистички мислител, деец и основач КПИ.

## Маала
Местото има повеќе маала:

* Албаџара
* Вила Верде
* Гоносно Марубиу
* Куркурис
* Моргонџори
* Палмас Арбореја
* Пау
* Санта Џуста
* Узелус

## Поврзано
* Алес (Франција) 

## Наводи

## Надворешни врски

* Општински портал н а Алес 
* Туристички водич низ Алес  

Категорија:Градови во Сардинија
Ористано (покраина)

**Ористано** (, ) — покраина на автономниот остров Сардинија во Италија. Административен центар е градот Ористано.

Зафаќа површина од 3.040&nbsp;км², а населението брои 167.971 жители (2001). Поделена е на 88 општини http://www.upinet.it/indicatore.asp?id_statistiche=6 ). Најнаселени се:

## Наводи

## Надворешни врски

* Покраински портал на Ористано 


Категорија:Покраини во Италија
Категорија:Држави и територии настанати во 1974 година
Лихен

**Лихен** (, ) — град во округот Укермарк, во сојузната покраина Бранденбург, Германија. Се наоѓа 24 километри југоисточно од Нојштрелиц и 12 километри источно од Фирстенберг/Хафел.

## Галерија


Податотека:Lychen_Stadtmauer.jpg|Градски ѕидини
Податотека:Lychen_Oberpfuhl.jpg|Езеро Оберпфул
Податотека:Lychen_Wurlflut.jpg|Поток Вурлфлут


## Наводи

Категорија:Укермарк (округ)
Категорија:Бранденбург (покраина)
Темплин

**Темплин** () — град во округот Укермарк, во сојузната покраина Бранденбург, Германија. Со население од само 16.000 (2012) зафаќа површина од неверојатни 377,01 км2 и со тоа е вториот најголем град во Бранденбург (по Витшток) и седми најголем град во Германија по површина. Градот е сместен јужно од руралната област Укермарк и неговиот главен град Пренцлау, северно од Биосферниот резерват Шорфхајде-Хорин. Градот ги вклучува селата *Аренсдорф, Беберзе, Дензов, Гандениц, Голин, Грос Делн, Грос Фетер, Груневалд, Хамелшпринг, Херцфелде, Хинденбург, Клостервалде, Пецник, Ределин, Шторков* и *Фитмансдорф*.

## Историја

Градот бил првпат споменат во декрет од 1270 издаден од Хајнрих Остхерен, бискуп на Бранденбург. Тогаш бил посед на асканиските маркгрофови на Маркгрофовијата Бранденбург, а градски статус добил во 1314 под власта на маркгрофот Валдемар, кој во 1317 тука го склучил Договорот во Темплин, со што завршила војната против Данска, Мекленбург и Померанија. Тешко оштетен од данските трупи во Триесетгодишната војна, Темплин од 1816 припаѓа на пруската покраина Бранденбург, близу границата со Мекленбург-Штрелиц.

мини|лево|Поранешниот интернат на гимназијата на Изборното кнежевство Бранденбург

Од 1912 па натаму, Темплин бил седиште на интернатот на гимназијата на Изборното кнежевство Бранденбург (*Joachimsthalsches Gymnasium*) основана во 1601 од изборниот кнез Јоахим Трети во блискиот Јоахимстал. Школата била затворена во 1953. Денес, Темплин има современа училишна зграда изградена во 1997.

## Знаменитости

Градските ѕидини се мали, но целосно зачувани. Постојат три главни порти и неколку современи влезови, каде деловите на ѕидините биле срушени. Главната протестантска црква е црквата Св. Богородица (*Marien Kirche*). Градот има неколку станбени блокови изградена во времето на Источна Германија.

Градината Леман, ботаничка градина, била повторно воспоставена во паркот на поранешната гимназија.

Херман Геринг од 1933 па натаму, ја изградил својата резиденција во шумата јужно од Голин. Зградата била проектирана од Вернер Марх и била уништена во 1945.

Северно од Грос Делн постои аеродром изграден во 1950-тите како воена воздушна база на 16. Воздушна армија на советските сили.

Во Темплин, од неодамна, постои бања и поради тоа главно се потпира на туризмот. Тој е омилено одредиште за дневен излет за граѓаните на Берлин за уживање во многуте езера и шуми.

## Збратимени градови

*  Бад Липшпринге, Германија
*  Полчин-Здруј, Полска

## Познати луѓе

* Фридерике Кригер, пруски војник, умрел во 1848 во Темплин
* Валтер Улбрихт, умрел во 1973 во Грос Делн
* Вернер Пуш (1913–1988), политичар, е роден во Темплин
* Ангела Винклер, глумица, родена во 1944 во Темплин
* Манфред Кокот, олимписки спортист, роден во 1948 во Темплин
* Ангела Меркел, германски канцелар, живеела во Темплин од 1957

## Галерија


Податотека:Gandenitz_church.jpg|Црква во Гандениц
Податотека:Templin_brewery_2.jpg|Поранешна пиварница
Податотека:Alt_Placht_houses.jpg|Алт Плахт
Податотека:Berliner Tor Templin.jpg|Берлинска порта


## Наводи

## Надворешни врски

* Официјална страница

Категорија:Укермарк (округ)
Категорија:Бранденбург (покраина)
Ангерминде

**Ангерминде** (; ) — град во округот Укермарк, во сојузната покраина Бранденбург, Германија. Се наоѓа на Миндеското Езеро, 43 километри североисточно од Берлин. Неговата железничка станица е јазол за линиите до Пренцлау, Бад Фрајенвалде и Швет.

## Преглед

Населението во градот се движи околу 10.000 жители, но тоа е во постојан пад поради опаѓањето на неговата традиционална индустрија, емајлирање на садови. Во градот се наоѓаат неколку протестантски цркви, неколку училишта и неодамна обновениот историски плоштад со старото градско собрание. Сместен во околина богата со шуми во кои се наоѓа разновиден дивеч во историската област Укермарк, со неговите многубројни езера, денес, главно се потпира на приходите од туризмот.

Градот е познат и по победата на Фридрих Први во 1420 над Померанија.

## Галерија


Податотека:Angermuende_city_wall.jpg|Градски бедем
Податотека:Lake de muendesee.jpg|Миндеското Езеро во Ангерминде
Податотека:Angermuende 05-2017 img09 chapel.jpg|Капела на Светиот Дух
Податотека:Angermuende_Schmiedeberg_church.jpg|Црква во Шмидеберг
Податотека:Angermuende_Schmiedeberg_VLH2_2013.jpg|Дрвена куќа во Шмидеберг



Податотека:Angermuende_town_hall.jpg|
Податотека:Angermunde Marktplatz Kunst.jpg|
Податотека:Angermuende_Marktbrunnen_Stuhl.jpg|
Податотека:Angermuende_Geschichte_ohne_Ende.jpg|
Податотека:Angermuende_GeschlossenOffen.jpg|


## Наводи

## Надворешни врски

* Официјална страница 

Категорија:Укермарк (округ)
Категорија:Бранденбург (покраина)
Никеи

мини|Хесиод, Теогонија, Венеција, Гр. 464
**Никеи** (), односно Никеите, во старогрчката митологија биле божества на караницата. Прикажувани се како група зли демони на полпаките и судирите.

## Митологија
Според Хесиод Никеите ги родила Ерида по пат на партеногенеза, а според Хигин, тие се потомство на Етер и Геја. На некој начин тие се споменуваат како причинители на караницата меѓу Океан и Тетија, кога Хера побрзала да ги смири, зашто не заборавила дека тие ја израснале.

## Толкување
Според некои извори, Хесиод во својата „Теогонија“ ги спомнува Никеите (раздорот) и Филота (пријателството) како ознака за крајниот принцип на устројството на космосот.

## Наводи

Категорија:Старогрчки богови
Ефимија

**Ефимија** (Евфема), () во старогрчката митологија било име на повеќе личности. 
Името значи „религиозна смиреност“.

## Митологија
* Била ќерка на Хефест и Аглаја, персонификација на речитоста, (елоквенцијата). Таа била дух или демон на добрите зборови, одобрувањето (акламацијата), пофалбите, аплаузите и извиците на триумф. Нејзина спротивност бил Мом (критиката). Со своите сестри Евклеја, Евтенија и Филофросина најверојатно ја сочинувале групата помлади Харити, односно Грации.
* Ефимија била нимфа од планината Хеликон во Беотија, веројатно ќерка на речниот бог Термес. Таа ги одгледала музите, а според некои извори и малиот Зевс. Неа ја сакал Пан и со него го имала синот Крот, кој им бил придружник на музите. Оваа нимфа, чие име означувало и добар говорник, најверојатно била најада од хеликонските извори, за кои се верувало дека имаат вода што ги инспирира поетите. Можеби била идентификувана со Аганипа. За неа пишувале Хигин и Павзаниј.
* Според Хигин, Ефимија била една од Данаидите, мажена за Хипербие.

## Поврзано
* Ефимија — Јупитерова месечина наречена во чест на митската личност

## Наводи

Категорија:Старогрчки митски суштества
Буника (род)

**Буника** () — мал  на цветни растенија од то зрнци (*Solanaceae*) со вкупно 11 а. Сите се токсични.

## Некои видови
* *[[Hyoscyamus albus]]* L. &mdash; бела буника
* *[[Hyoscyamus aureus]]* L. &mdash; златна буника
* *[[Hyoscyamus boveanus]]* L. 
* *[[Hyoscyamus desertorum]]* L. 
* *[[Hyoscyamus muticus]]* L. &mdash; египетска буника
* *[[Hyoscyamus niger]]* L. &mdash; црна буника, буника
* *[[Hyoscyamus pusillus]]* L.
* *[[Hyoscyamus reticulatus]]* L.

Отровната црна буника или само „буника“ (*Hyoscyamus niger*) има лепливи листови, непријатен мирис и трубести зелено-жолти цветови. Од неа се добива материјата хиосциамин.

## Наводи

## Надворешни врски

*Буника (''Hyoscyamus'') — ITIS 

Категорија:Зрнци
Торино (покраина)

**Торино** (; ; ) — покраина во регионот Пиемонт, Италија. Административен центар е градот Торино.

Покраината зафаќа површина од 6.830&nbsp;км, а населението брои 2.306.676 жители (2011). Поделена е на 315 општини — највеќе од сите покраини во земјата. Најголеми населени места се:

## Поврзано
* Торинско платно
* Торинска скала
* Савојска династија
* Пиемонтски јазик
* Франкопровансалски јазик
* Национален парк Гран Парадизо

## Наводи

## Надворешни врски

*Покраински портал на Торино  


Торино
Герас (митологија)

**Герас** () во старогрчката митологија е бог на стареењето, на староста. Тоа се сметало за доблест, зашто човекот колку повеќе стареел толку повеќе се здобивал со *kleos* (слава) и *arete* (совршеност и храброст).

Според Хесиод, Герас е син на Никта која го родила сама. Имено, кога титанот Крон го кастрирал својот татко Уран, и му ја презел власта, Никта многу се разлутила и од бес ги родила, по пат на партеногенеза, покрај Герас и: Мом (вината, критиката), Морос (судбината, проклетството), Танат (смртта), Хипнос (сонот), Харон, Онеирите (сништата), Хесперидите (вечерите), Керите (насилнaта смрт), Мојрите (судбината), Немезида (одмаздата), Апата (измамата), Филота (дружењето, нежноста) и Ерида (караницата, раздорот). 
Хигинс, пак, додава дека нивни татко бил Ереб.

Герас е претставуван како многу слаб, тенок, избразден од старост човек, обично нацртан на вазните и другите садови во антиката, заедно со Херакле, но митовите што ги инспирирале ови цртежи со него се сосема загубени.

Негова спротивност е божицата Хеба, божица на младоста.

Во римската митологија негов еквивалент е Сенект.

## Наводи

Категорија:Старогрчки богови
Категорија:Старогрчка митологија
Берданка

мини|десно|400п|Берданка
**Берданка** или **бердана** е пушка конструирана од американскиот артилериски генерал Хајрем Бердан во 1868 година. Самиот ја усовршил пушката во 1870 година. Била стандардна пушка во руската армија од 1870 до 1891г., кога е заменета со Мосин-Наган пушката. Втората верзија е со усовршен затворач со преклопување нанапред и со чепно вртење. 

Берданката имала дострел до 1000 метри и тежела нешто повеќе од 4 килограми. Македонските револуционери биле вооружени со бугарски, руски и српски берданки, набавени од ТМОРО на најразлични начини и испратени во Македонија по познатите канали.

Опеана е во македонските народни песни.

## Наводи

Категорија:Оружје
Категорија:Оружје во Илинденското востание
Укерланд

**Укерланд** () — општина во округот Укермарк, во Бранденбург, Германија.

## Галерија


Податотека:Wolfshagen_church.jpg|Црква
Податотека:Wolfshagen_Koenigssaeule.jpg|
Податотека:Wolfshagen_Denkmal_Befreiungskriege.jpg|Споменик за Наполеоновите војни
Податотека:Wolfshagen Triumphtor.jpg|Триумфална порта
Податотека:Wolfshagen_Speicher.jpg|Складиште
Податотека:Wolfshagen_Fliesenbruecke.jpg|Мост


## Наводи

Категорија:Укермарк (округ)
Категорија:Бранденбург (покраина)
Филота (митологија)

**Филота** (Филотес), () во старогрчката митологија била божество на дружењето и нежноста.

## Митологија
Филота е претставувана како дух на дружењето, нежноста, па дури и на сексуалниот чин, на што укажува нејзиното име.

Според Хесиод, Филота е ќерка на Никта. Кога титанот Крон го кастрирал својот татко Уран, и му ја презел власта, Никта многу се разлутила и од бес ги родила, по пат на партеногенеза, освен Филота и: Мом (вината, критиката), Морос (судбината, проклетството), Танат (смртта), Хипнос (сонот), Харон, Онеирите (сништата), Хесперидите (вечерите), Керите (насилнaта смрт), Мојрите (судбината), Немезида (одмаздата), Апата (измамата), Герас (староста) и Ерида (караницата, раздорот).

Според Хигин, пак, негова мајка е Никта, но татко му е Ереб.

Нејзина спротивност се Никеите (караницата, раздорот), деца на Ерида.

## Толкување
Според некои извори, Хесиод во својата „Теогонија“ ги спомнува Никеите (раздорот) и Филота (пријателството) како ознака за крајниот принцип на устројството на космосот.

## Наводи

Категорија:Старогрчки божици
Бојценбургер Ланд

**Бојценбургер Ланд** () — општина во округот Укермарк, во Бранденбург, Германија.

## Наводи

Категорија:Укермарк (округ)
Категорија:Бранденбург (покраина)
Буника

**Буника** или **црна буника** () — токсично растение од  на зрнците (*Solanaceae*) со потекло од Евроазија, а денес распространето низ целиот свет.

Во минатото се користела заедно со други растенија како мандрагората, лудото билје и татулата as an анестетик, но и во „волшебни напитоци“ поради психоактивните особини. Дејството се одликува со халуцинирање и чувство на летање. Билката традиционално се користела ширум Европа, Азија и арапскиот свет. Римскиот природонаучник Плиниј Постариот говори за употребата на буниката во Стара Грција, каде се нарекувала „Аполонова билка“. Растението го земале свештеничките на Аполон за да дојдат до пророштва.

## Изглед и својства
Стеблото е исправено високо и до  1 метар. Листовите се широки и неправилно назабени. Цветовите се крупни , темножолти по боја, со розова нерватура. Плодот е кожурец во кој се наоѓа поголем број на семки. Семето по форма е неправилно овално, со димензии 1,6x1,4мм , по површината мрежесто.

Се размножува со семе. Се шири антропохорно. Никнува доцна напролет, цвета крај на јуни почеток на јули месец. Целото растение е отровно исто како и Atropa belladona. Содржи голем број на алкалоиди, можу кои најпознати се : хиосциамин, атропин, скополамин, и атросцин. Семето содржи вкупно 0,5 - 1% од алкалоидите, а од тоа хиосциаминот во семето се движи 0,05- 0,3 %. Целото растеније има непријатен мирис. Некаде се одгледува како лековито растение, при што се користат семето и надземните делови. Во афионот е каратински плевел. Имено во работната мостра на семенскиот материјал не смее да се најде ниту едно семе од буника. Буниката е рудерален плевел, бара почви богати со органска материја, расте по жубришта, а поретко и во окопни култури како пченка сончоглед. Во житни култури, доколку е присутен се остранува со хербициди врз основа на 2,4-D , MCPA.

Листовите и семето содржат хиосциамин, скополамин и други тропански алкалоиди. Кај луѓето предизвикува халуцинации, проширени зеници, раздразнетост и вцрвенување на кожата. Поретко забележани дејства се тахикардија, напади на грчење, повраќање, хипертензија, хиперпирексија и атаксија.

## Галерија

Податотека:Hyoscyamus niger seeds.jpg|Семки од буника
Податотека:Henbane1.JPG|Цвет на буниката
Податотека:Hyosciamus niger fruits.jpg|Плодови на буниката
File:Hyoscyamus niger MHNT.BOT.2009.17.15.jpg|Hyoscyamus niger


## Поврзано
* Татула
* Лудо билје

## Наводи

* 
* 

## Надворешни врски

*Буника — Erowid 

Категорија:Зрнци
Категорија:Флора на Македонија
Категорија:Флора на Европа
Категорија:Флора на Азија
Категорија:Анестетици
Категорија:Отровни растенија
Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Општи анестетици
Категорија:Ентеогени
Хипнос

**Хипнос** ( „сон“) во старогрчката митологија е бог или персонификација на сонот. Во римската митологија е Сомнус.

## Особености

[мини|лево|[Танат (митологија)|Танат (смртта) и Хипнос (сонот) го носат телото на Сарпедон, Хипнос е со крилја на главата]]

Хипнос е прикажуван како убаво голо момче со крилја на главата, а понекогаш со брада. Често е прикажуван како човек кој спие на кревет од пердуви опкружен со црни пердиња. Морфеј, пак, се грижи бучавата да не го разбуди.

Во Спарта неговиот лик е поставуван во близина на Танат.

## Митологија
[мини|десно|[Џон Вилијам Вотерхаус: Хипнос (сонот) со брат му Танат (смртта)]]
Според Хесиод и неговата *Теогонија*, Хипнос е син на Никта, брат близнак на Танат (смртта). Имено, кога титанот Крон го кастрирал својот татко Уран, и му ја презел власта, Никта многу се разлутила и од бес ги родила, по пат на партеногенеза близнаците Танат и Хипнос и другите нивни браќа и сестри: Мом (вината, критиката), Морос (судбината, проклетството), Харон, Онеирите (сништата), Хесперидите (вечерите), Керите (насилнaта смрт), Мојрите (судбината), Немезида (одмаздата), Апата (измамата), Филота (дружењето, нежноста), Герас (староста) и Ерида (караницата, раздорот).
Според други автори (Хигинс), татко на овие деца бил Ереб.

Дворецот на Хипнос бил темна пештера во која Сонцето никогаш не сјаело. На влезот има афиони и други хипногени растенија. Според некои варијанти на митовите, живеел во пештера под остров низ која течела реката Лета, реката на заборавот.

Негови деца или браќа се нештата што се јавуваат во сон (Онеирите), а во кралските соништа се јавуваат Морфеј, Фобетор и Фантас.

### Ендимион

Зевс го осудил Ендимион на вечен сон, но Хипнос му дал моќ да спие со отворени очи за да може да ја гледа својата сакана Селена. Според поетот Ликимниј, Хипнос се вљубил во младиот овчар Ендимион, па му го подарил вечниот сон за да може да се восхитува на неговата убавина.

## Во медицината
Во современата психоанализа се користи терминот хипноза (умствена состојба поттикната со хипнотичка индукција или сугестија), збор што потекнува од името на овој бог; како и глаголот хипнотизира - наполно овладување со некого, потчинување некого на својата волја. Додека од латинскиот назив за овој бог, Сомнус, се употребува збор во негирана форма: инсомнија, со значење „состојба на несоница“.

## Наводи

## Надворешни врски

* Хипнос во класичната книжевност и уметност
* Хипнос во старогрчката митологија

Категорија:Старогрчки богови
Рандов

**Рандов** (; ) — река во областа Укермарк, во сојузната покраина Бранденбург, и областа Западна Померанија, во сојузната покраина Мекленбург-Западна Померанија, која се јавува и како граница помеѓу овие области. Древното име и е *Лохница*, според кое е наречен градот Лекниц. Од 1700 се користи исклучиво Рандов.

Нејзиниот извор се наоѓа близу Пенкун, од каде реката тече кон север и кон југ. Јужниот дел се влева во реката Велзе, додека северниот дел се влева во Икер, само неколку километри пред да се влие во Шчеќинскиот Залив. Мочуришната долина на Рандов е позната како Рандовбрух (*Randowbruch*). Реката го дала своето име на поранешниот округ Икер-Рандов во Мекленбург-Западна Померанија, како и на историскиот округ Рандов во покраината Померанија.

## Наводи

Категорија:Реки во Бранденбург
Категорија:Реки во Мекленбург-Западна Померанија
Категорија:Померанија
Паситеја

**Паситеја** во старогрчката митологија е една од харитите (грациите). Харитите вообичаено се сметаат за ќерки на Зевс и Евринома, но според поетот Нон, нејзини родители се Хера и Дионис. Таа била мажена за Хипнос, богот на сонот.

## Семејство
Нејзини сестри се Аглаја („убавината“), Ефросина („радоста“) и Талија („задоволството“). Во римската митологија тие се познати како Грации. 

Во четиринаесеттото пеење на Илијадата од Хомер, Хера ѝ ветува на Паситеја дека ќе ја омажи за Хипнос ако ѝ направи една услуга. 

Иако грациите (харитите) обично се три, кај Спартанците, не Талија, туку Клета е третата, а се спомнуваат и други: Евклеја, Евтенија, Ефема, Филофросина, Ауксо, Харита, Хегемона, Фена.

Паситеја е име и на една од Нереидите.

## Поврзано
* Паситеја — месечина на Јупитер наречена по оваа харита

## Наводи

## Надворешни врски
*Паситеја на проектот „Теој“

Категорија:Старогрчки божици
Категорија:Старогрчка митологија
Морфеј

мини|Морфеј и Ирида<small>, 1811</small>

**Морфеј** ( „облик“) во старогрчката митологија е бог кој го менува обликот, преобразува. Тој е син на Хипнос (сонот) и Никта (ноќта).

## Потекло на поимот

Името Морфеј е изведено од зборот:   (морфи) со значење „облик“. Затоа е тој, „оној што го менува обликот“.

## Особености

Морфеј праќа човечки слики во соновите и визиите, одговорен е за обликувањето на соништата или суштествата кои се во соништата. Тој им се јавува на луѓето во сон, каде што може да се преобрази во било кој човек. Морфеј го има својот лик само додека се одмара. Во антиката е претставуван како млад човек со крилја на слепоочниците, редовно во друштво со своите браќа.

## Митологија

Морфеј, како обликувач на соништата има двајца браќа:  Фобетор, кој создава страшни соништа и Фантас, кој создава нереални соништа. На Морфеј му се припишуваат и посебни одговорности поврзани со соништата на кралевите и митолошките јунаци. Иако тројцата браќа заедно владеат со царството на соништата, поради поголемите одговорности, Морфеј се смета за главен меѓу нив. 
Според Овидиј, Морфеј е одговорен за создавање човечки ликови во соништата, а неговите браќа, Фобетор и Фантас, се одговорни за појавувањето на животните и предеметите.
[мини|десно|190 п|Чамецот на Харон <small>[Никта и Морфеј се на облакот]]
Богот што го успал и самиот Зевс, веројатно е Морфеј, како што спомнува Хомер.

## Наводи

## Надворешни врски

* Морфеј во класичната литература и уметност

Категорија:Старогрчки богови
Категорија:Старогрчка митологија
Категорија:Сонување
Брисов (амт)

мини|Брисов
**Брисов (Укермарк)** () — општинска заедница во округот'' Укермарк, во Бранденбург, Германија. Нејзиното седиште е во Брисов.

Општинската заедница Брисов (Укермарк) се состои од следниве општини:

# Брисов
# Кармцов-Валмов
# Гериц
# Шенкенберг
# Шенфелд

Категорија:Општински заедници во Бранденбург
Брисов

**Брисов** () — град во округот Укермарк, во сојузната покраина Бранденбург, Германија. Се наоѓа 16 километри југоисточно од Пазевалк и 27 километри западно од Шчеќин. Градот е административно седиште на истоимената општинска заедница.

## Наводи

Категорија:Укермарк (округ)
Категорија:Бранденбург (покраина)
Фобетор

**Фобетор** („страв“), (**Икел** или **Икелос**) во старогрчката митологија, е еден од Онеирите, персонификација на кошмарните соништата. 

Според Хесиод, Фобетор е син на Никта, божицата на ноќта која го родила сама, по пат на партеногенеза, додека според Цицерон, татко е Ереб, богот на темнината. 

Фобетор има способност да се појавува во светот на смртниците под маската на разни животни и да ја промени нивната форма за да комуницира со нив откако ќе се разбудат.  Тој е персонификација на кошмарите и во соништата се појавува во форма на животни и чудовишта. 

Меѓу боговите, тој е познат под вистинското име *Икел* („привид“). Заедно со своите браќа, тој престојува во земјата на соништата, дел од подземјето.

## Наводи

Категорија:Старогрчки богови
Категорија:Старогрчка митологија
Фантас

мини|Фантас  проекција на западниот агол на Уметничката академија во Дрезден
**Фантас** () во старогрчката митологија е бог на нереалните соништата.
Името потекнува од грчкиот јазик, од зборовите со значење, „видлив“, „се појавува“, како и „замислува“, „има визија“. 
Името на Фантас се одржало до денес, па од грчкиот јазик, во речиси сите јазици зборот „фантастично“ опишува сè она што е нереално и неверојатно.
 
## Митологија
Онеирите се синови на Хипнос, богот на соништата: Морфеј, Фобетор и Фантас. Сите тројца, секоја ноќ заедно со мајка им Никта доаѓаат и на сите им носат сон. Фантас ги создава нереалните соништа, Морфеј ги обликува соништата, особено на кралевите и јунаците, а Фобетор ги создавал кошмарите. Според Овидиј, исто така, Морфеј бил одговорен за појавувањето на човечките ликови во соништата, а Фобетор и Фантас на животните, предметите, чудовиштата и сл.

## Наводи

Категорија:Старогрчки богови
Категорија:Старогрчка митологија
Шенкенберг (Бранденбург)

**Шенкенберг** () — општина во округот Укермарк, во Бранденбург, Германија.

## Наводи

Категорија:Укермарк (округ)
Категорија:Бранденбург (покраина)
Аристотелова етика

Етиката како засебен предмет на умствено иследување зазема голем дел во делото на Аристотел, кој бил поттикнат да даде одговор на филозофските прашања поставени од неговите претходници Сократ и Платон. Во неговиот оригинален облик, овој предмет го засега човечкиот стремеж на имање доблестен ( или ) карактер (), или со други зборови да се има одлични и добро избрани навики. Здобивањето со одличност на карактерот се однесува на доблесното живеење или на *[[едвајмонија]]* грчки збор често-пати преведуван како благосостојба, среќа или „блаженство“. Поедноставно, етика е систематско изучување на тоа како поединците треба да живеат. Ова изучување отпрвин било поистоветувано со политичките науки, особено законодавството. Политиката влијае на човечкото воспитание, и поради тоа го адресира истото прашање за тоа кој е правилниот начин на живот, но од општествена гледна точка. Оригиналниот аристотеловски и сократовски одговор на прашањето за исправно живеење бил токму животот на филозофијата и контемплацијата.

## Наводи

## Надворшени врски
* Аристотел: Етика статија од Џо Сакс на Internet Encyclopedia of Philosophy
* Аристотелова етика Project Gutenberg.

Категорија:Аристотел
Беј (река)

**Беј** или „Бејџанг“ (;  = „Северна Река“) — река во јужна Кина, северна притока на Бисерната Река. Другите две поважни притоки се Си и Дунг.

Долга е 63&nbsp;км и се наоѓа во северниот дел на покраината Гуангдунг.

## Наводи

## Поврзано
* Ли (река)
* Бисерна Река
* Делта на Бисерната Река

Категорија:Реки во Кина
Категорија:Географија на Гуангдунг
Категорија:Слив на Бисерната Река
Бисерна Река

[мини|десно|Поглед на реката [Си (река)|Си од Џаоќинг кон Гаојао]]
**Бисерна Река** или **Џуџанг** (, ) — голем речен систем во јужна Кина. Називот се користи во поширока смисла, опфаќајќи ги притоките Си („Западна“), Беј („Северна“) и Дунг („Источна“) поради тоа што имаат иста делта — Делтата на Бисерната Река. Системот на Бисерната Река е трета река во Кина по должина (2.400&nbsp;км, по Јангцекјанг и Хоангхо) и втора по полноводност (по Јангцекјанг). Сливот зафаќа површина од 409.480&nbsp;км2 и опфаќа голем дел од средиштето на јужна Кина (покраините Гуангдунг и Гуангси), како и делови од југозападна Кина (покраините Јинан, Гуејџоу, Хунан и Ѓангси) и североисточен Виетнам (покраините Као Банг и Ланг Сон).

Името „Бисерна Река“ се однесува и конкретно на поединечна растока во делтата, која е најширока, но мошне кратка. Ракавот го добива тоа име со слевање на помали рекави северно од Гуангџоу. Коритото во естуарот редовно се прокопува за да биде пловно за големи морски бродови. Устието образува голем залив во југоисточниот дел од делтата. Овој залив ги дели Макао и Џухај од Хонгконг и Шенџен.

Реката е наречена по школките со бисерна боја што се распослани во коритото во делот што минува низ градот Гуангџоу.

Близу устието преку реката поминува 500-киловолтен далновод, чии кули се највисоки далноводни кули во светот.

## Градови
По течението на реката се расположени следниве градови (по азбучен ред):

*Вуџоу
*Гуангџоу
*Гуејлин
*Дунгуан
*Кајпинг
*Макао
*Фошан
*Хонгконг
*Џангмен
*Џаоќинг
*Џунгшан
*Џухај
*Шенџен

## Поврзано
*Делта на Бисерната Река
*Список на реки во Кина
*Гуангдунг

## Наводи

## Надворешни врски
* Бисерна Река (Чжуцзян) — Голема советска енциклопедија 

Категорија:Реки во Кина
Категорија:Географија на Гуангдунг
Категорија:Тихоокеански слив
Ѓоре Дамески

**Ѓоре Дамески - Боксерот** (,  - , ) — македонски комунист, учесник во НОВ, повоен политичар и стопанственик. Бил прогласен за народен херој на 29 ноември 1953 година, а бил носител и на Партизанска споменица 1941.

## Животопис
Основно училиште завршил во Прилеп. Како младинец работел како ковач и одгледувал тутун. Пред да започне да работи во Монополот бил член на револуционерната младина во Прилеп. На почетокот на 1938 година, бил еден од активните штрајкувачи меѓу монополските работници. Во 1939 година бил примен како член на Сојузот на комунистичката младина на Југославија. Бил член во повеќе секции на КУД „Абрашевиќ“. Учествувал на Илинденските демонстрации во 1940 година, поради што петнаесет дена бил затворен. Подоцна, поради растурање на илегални летоци во Прилеп, бил приведен во полицијата заедно со своите родители.

По окупацијата на Југославија бил вклучен во воената комисија за собирање на оружје и подготвување на вооружената борба против окупаторот. Станал член на Комунистичката партија на Југославија, по што станал секретар на Месниот комитет на СКОЈ и член на Месниот комитет на КПЈ. Бугарските власти го уапсиле во една рација и бил осуден на две години робија, која ја издржал по затворите во Битола, Скопје, Бургас и Перник.

Кога во 1943 година излегол од затвор, извесно време живеел како илегалец, по што заминал во партизани. Бил борец, пушкомитралезец, заменик на политичкиот комесар на баталјон во Првата македонско-косовска бригада, политички комесар на баталјон во Првата и Втората македонска бригада и во 49. и 50. Македонска дивизија. Бил учесник во борбите кај Кичево, Буковиќ, Кленоец, Фуштани.

По Ослободувањето ја завршил Вишата управна школа во Скопје и бил долгогодишен член и инструктор на ЦК на КПМ/СКМ, генерален директор на Претпријатието за ПТТ сообраќај, пратеник во Републичкото (од 1967 година) и Сојузното собрание. Бил член на Централниот комитет на СКМ од Првиот до Петтиот конгрес на СКМ.

## Наводи

Категорија:Македонски комунисти
Категорија:Македонски партизани
Категорија:Народни херои на Југославија од Македонија
Категорија:Луѓе од Прилеп
Категорија:Носители на Партизанска споменица од 1941
Категорија:Починати во Скопје
Категорија:Борци на Првата македонско-косовска бригада
Гарц (амт)

мини|Поглед кон црквата во Гарц

**Гарц (Одра)** () — општинска заедница во округот Укермарк, во Бранденбург, Германија. Нејзиното седиште е во Гарц.

Општинската заедница Гарц (Одра) се состои од следниве општини:

# Казеков
# Гарц
# Хоензелхов-Грос Пинов
# Мешерин
# Тантов

Категорија:Општински заедници во Бранденбург
Мешерин

**Мешерин** () — општина во округот Укермарк, во Бранденбург, Германија. Се наоѓа на западниот брег на реката Одра, која претставува граница со Полска од 1945.

Патен мост го поврзува Мешерин со полскиот град Грифино (*Грајфенхаген*) преку реката. Најблискиот град е Шчеќин (*Штетин*), околу 20 километри на север. Мешерин се наоѓа во северните делови на националниот парк Долна долина на Одра.

На 31 декември 2002, општините Нојрохлиц, Радеков и Розов биле припоени кон Мешерин. Во Розов, црквата од 13 век служи како заеднички германско-полски споменик за протерувањето на Германците во и по Втората светска војна и раселувањето на Полјаците од окупираните територии од Советскиот Сојуз во источните германски покраини, кои станале полски во 1945. Розов бил избран за граничен премин, како на сојузниот автопат Б2, така и на железничката линија Берлин-Шчеќин.

## Наводи

Категорија:Укермарк (округ)
Категорија:Германско-полски гранични премини
Категорија:Померанија (покраина)
Гарц

**Гарц** () — град во округот Укермарк, во сојузната покраина Бранденбург, Германија. Се наоѓа на западниот брег на реката Одра, околу 20 километри јужно од Шчеќин (*Штетин*).

## Преглед

Постоењето на градот било првпат документирано во 1124. Во 1249, Гарц добил градски права од војводата Барним Први од Померанија. Поради неговата стратешка местоположба на реката, градот бил честопати подложен на уништувања во текот на борбите.

Откако линијата Одра-Ниса станала германско-полска граница во 1945, Гарц станал пограничен град.

Преку реката се наоѓа индустриската област на полскиот град Грифино (*Грајфенхаген*). Гарц се наоѓа на територијата на националниот парк Долна долина на Одра.

## Наводи

## Надворешни врски

* Официјална страница

Категорија:Укермарк (округ)
Категорија:Померанија (покраина)
Љу Јендунг

**Љу Јендунг** (, ; р. ноември 1945) — вицепремиер на Кина и член на Политбирото на Комунистичката партија на Кина, поранешен член на Државниот совет. Со пензионирањето на Ву Ји, Љу станала највисокорангирана жена во партијата и една од вкупно две жени во Политбирото.

## Младост и образование
Родена е во градот Нантунг во покраината Ѓангсу и дипломирала хемија на универзитетот „Цингхуа“ во 1970 г. Во 2009 г. добила почесен докторат по правни науки од универзитетот во Стоуни Брук во САД.

## Политичка кариера
Влегла во политиката со ангажман во Сојузот на комунистичката младина. Од 2002 до 2007 г. била на функцијата Началник на Обединетиот фронт — организација за усогласување на останатите партии во Кина со државната политика на КПК. Како долгогодишен соработник на тогашниот претседател Ху Ѓинтао, во 2007 г. стапила во XVII Политбиро на Комунистичката партија на Кина. На Националното народно собрание во 2008 г. е избрана за член на Државниот совет.

На XVIII Собрание во 2012 г. е избрана за член на XVIII Политбиро на КПК. Во 2013 г. на пленарната седница на XII Собрание е назначена за вицепремиер во кабинетот на Ли Кеќанг.

## Поврзано
* Државен совет на Кина

## Наводи

## Надворешни врски
* Профил на Љу Јендунг — Синхуа 
* Биографија на Љу Јендунг — Синхуа 

Категорија:Кинески политичари
Категорија:Вицепремиери на Кина
Категорија:Кинески хемичари
Категорија:Родени во 1945 година
Категорија:Луѓе од Нантунг
Категорија:Живи луѓе
Герсвалде (амт)

мини|

**Герсвалде** () — општинска заедница во округот Укермарк, во Бранденбург, Германија. Нејзиното седиште е во Герсвалде.

Општинската заедница Герсвалде се состои од следниве општини:

# Флит-Штегелиц
# Герсвалде
# Милмерсдорф
# Митенвалде
# Темен-Рингенвалде

Категорија:Општински заедници во Бранденбург
Темен-Рингенвалде

**Темен-Рингенвалде** () — општина во округот Укермарк, во Бранденбург, Германија.

## Наводи

Категорија:Укермарк (округ)
Категорија:Бранденбург (покраина)
Герсвалде

**Герсвалде** () — општина во округот Укермарк, во Бранденбург, Германија. Герсвалде претставува административно седиште на истоимената општинска заедница.

## Галерија


Податотека:Gerswalde_Arnimswalde_Waldscheune.jpg|Арнимсвалде
Податотека:Gerswalde_Friedenfelde_manor.jpg|Дворец во Фриденфелде
Податотека:Gerswalde_Berkenlatten_church_ruin.jpg|Руини на црква во Беркенлатен


## Наводи

Категорија:Укермарк (округ)
Категорија:Бранденбург (покраина)
Министерство за финансии на Кина

**Министерство за финансии** (, ) — министерство на владата на НР Кина што се занимава со макроекономската политика на земјата и нејзиниот буџет. Раководи и со фискалната политика, економските регулативи и државните расходи.

Министерството води евиденција и издава годишни податоци за економијата, вклучувајќи ги досегашните стапки на економски раст, државниот долг и зајмувањето како и многу други показатели.

Делокругот на министерството е помал од оној на неговите пандани во други земји. Со макроекономските работи раководи главно Националната комисија за развој и реформи, државниот сектор од стопанството е во надлежност на Комисијата за надзор и управување со државна сопственост, а посстојат посебни регулаторни тела за банкарството, осигурувањето и хартии од вредност. Покрај ова, министерството не се занимава со регулација на пазарите на пари и каматните стапки. Со нив, и со сета останата монетарна политика, се занимава Народната банка на Кина. Овие установи имаат еднаков статус со министерството, и нивните раководители исто така членуваат во Државниот совет.

## Поврзано
*Народна банка на Кина
*Државен совет на Кина

## Наводи

## Надворешни врски
*Министер за финансии 

Финансии
Кина
Категорија:Економија на Кина
Министерство за трговија на Кина

**Министерство за трговија на Кина** () — министерство на владата на НР Кина надлежно за надворешна трговија, регулирање на увозот и извозот, директни инвестиции во странство, заштита на потрошувачите, пазарната конкуренција и билатерални и мултилатерални трговски договори. Основано е во 1949 г, а тековен министер е Гао Хученг (од 2013 г).

## Поврзано
*Економија на Кина
*Министерство за финансии на Кина
*Државен совет на Кина

## Наводи

## Надворешни врски
* Министерство за трговија на НР Кина 

Трговија
Кина
Кина
Категорија:Економија на Кина
UTC+08:00

мини|десно|300п|Часовниот појас со жолто (цела година, сите места), светлосино - морски површини

**UTC+08:00** е часовен појас со отстапување од +08:00 часа од координираното универзално време (UTC). Според стандардот ISO 8601, ова време се претставува како .

Со население од околу 1,53 милијарди жители (22,5% од светот), ова е најопширниот и најнаселениот часовен појас во светот.

Се користи во сите земји кајшто е застапен кинескиот јазик.

## Како стандардно време (цела година)

### Северна Азија
*Русија — Краснојарско време

### Источна Азија
*Монголија (најголемиот дел)
*Кина (континентална) — Кинеско стандардно време (Пекиншко време)
*Тајван — Национално стандардно време
*Хонгконг — Хонгконшко време
*Макао — Макајско стандардно време (исто со Хонгконшкото)

### Југоисточна Азија
*Филипини — Филипинско стандардно време
*Брунеј — Брунејско стандардно време
*Малезија — Малајско стандардно време
*Сингапур — Сингапурско стандардно време
*Индонезија (средни краишта) — Средноиндонезиско време
**Источен и Јужен Калимантан
**Мали Сундски Острови
**Сулавеси

### Океанија
*Австралија — Западно стандардно време (AWST)
**Западна Австралија

## Недоследности
Постојат разни места што географски припаѓаат на појасот, но користат други времиња.

## Поврзано
* Време во Кина
* UTC−08:00

## Надворешни врски
* Историја на Хонгконшката часовна служба  

Категорија:Часовни појаси
Категорија:Време во Русија
Хафеланд

мини|Хафеланд
**Хафеланд** () — географска област и округ во сојузната покраина Бранденбург, Германија. Се граничи со (од север надесно) окрузите Источен Пригниц-Рупин и Горен Хафел, сојузната покраина Берлин, округот Потсдам-Мителмарк, градот Бранденбург и сојузната покраина Саксонија-Анхалт (окрузите Јерихов и Штендал).

## Историја

Округот бил основан во 1993 со спојување на претходните окрузи Науен и Ратенов.

## Географија

Географски, името *Хафеланд* е име за областите долж реката Хафел и областа опкружена од латиничната буква „U“, опкружена од нејзиниот тек помеѓу градот Берлин и устието со реката Елба. Областа, исто така, ги вклучува градовите Бранденбург и Потсдам, кои не се дел од округот. Округот главно се протега на областите северно од реката Хафел.

## Грб

## Градови и општини

## Наводи

## Надворешни врски

* Официјална страница 
* Туристичка страница
Лимузенски дијалект

**Лимиузенски** (самонар. *Limousin*, ) — дијалект на окситанскиот јазик застапен во три департмани од регионот Лимузен, како и делови од Шаранта и Дордоња во југозападна Франција. 

Првите записи на окситански јазик се напишани на овој дијалект. Од нив се издвојува „Песна за Боетиј“ (**), напишана околу 1000 г.

Говорот е застапен само кај средовечните и постари лица во селските средини. Сите говорат француски како прв или втор јазик. Согласно јазичната политика на Франција, државата не го признава окситанскиот јазик и затоа му се заканува изумирање. Во Лимузен други делови на Окситанија постои активно движење за оживување на јазикот со дејноста на книжевно-културното друштво „Фелибри“  и Институтот за окситански изучувања.

## Разлики со лангдочкиот
Следниов извадок ја илустрира разликата помеѓу лимузенскиот и лангдочкиот говор. Дадена е Универзалната декларација за човековите права: „Сите човечки суштества се раѓаат слободни и еднакви по достоинство и права. Тие се обдарени со разум и совест и треба да се однесуваат еден кон друг во духот на општо човечката припадност.“ 

## Поврзано
* Лангдочки дијалект
* Окситански јазик

## Наводи

## Надворешни врски
* Институт за окситански истражувања
* Окситански јазик — Ethnologue

Категорија:Окситански јазик
Категорија:Јазици во Франција
Дијалект